《张侍御汾溪六景 其一 汾溪雨霁》
明代·张宁

东风吹雨过山溪，霁景无穷入品题。花落平林春水漫，草深高岸夕阳低。

天光荡漾群鸥下，云影苍茫野棹迷。几度临流坐忘返，夜深随月转荒溪。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。